OpenLLM-France/wikimedia huggingface dataset:
# Karr-samm

Ur c'harr-samm, sammgarr pe kamion zo ur c'harbed gant rodoù hag ur c'heflusker (diesel peurvuiañ), brasoc'h eget ur c'harr-tan, hag a c'hall charreañ ur samm bras pe brasoc'h, pounner pe pounneroc'h.
A bep seurt kirri-samm a zo, hag evit kefridioù liesseurt : ar banngirri, ar c'hirri-marc'hadourezh, ar c'hirri-samm mezellañ (beton), ar skorngirri, an tumporelloù, ar beolgirri, kirri al lastez, ar c'hirri-distronkañ, ar c'hirri-samm-gavr, ar skraberez evit al labourioù foran...
Sammgarrer a vez graet eus ar bleiner karr-samm a-vicher. Ret eo kaout un aotre-bleinañ evit ober ar vicher-se. Reolennoù europat zo diwar-benn an amzer tremenet ouzh ar rod-stur.
Kalz micherioù a ra gant ukirri-samm : treuzdougerien a bep seurt met ivez ar saperien-pomperien, ar boliserien, ar vilourien, micherourien, hag all.

## Saverien kirri-samm

Brasañ saverien kirri-samm non-amerikan er bed e 2015. :
| Renkadur | Saverien | Unanennoù |
| 1 | Daimler AG (Mercedes-Benz, Freightliner, Unimog, Western Star, Fuso, BharatBenz) | 506,663 |
| 2 | Navistar International | 359,000 |
| 3 | Dongfeng | 336,869 |
| 4 | Tata | 317,780 |
| 5 | Volvo (Volvo Trucks, Mack, Renault, UD Nissan) | 207,475 |
| 6 | Volkswagen (MAN, Scania, Caminhões e Ônibus) | 179,035 |
| 7 | Hino | 162,870 |
| 8 | Paccar (DAF, Kenworth, Peterbilt, Leyland) | 154,700 |
| 9 | Iveco | 140,200 |

## Sport

Ur c'hampionad Europa redadegoù kirri-samm a zo, da skouer war troiad ar Mañs. Troiad Kerlabo, e Kaouennieg (Bro-Dreger), a zegemer ur gevezadeg eus kampionad Frañs ar ralli kirri-samm.

## Daveoù ha notennoù

* ↑ Annual Report 2015. Daimler (2016).
* ↑ Form 10K Navistar International Corp.. US Securities and Exchange Commission (2016).
* ↑ 2015 Annual Report (PDF). Dongfeng (2016).
* ↑ 70th Annual Report 2015-2015. Tata (2016).
* ↑ Annual and Sustainability Report 2015 (PDF). Volvo (2016).
* ↑ Annual Report 2015 (PDF). Volkswagen (2016).
* ↑ Financial Reports for the Fiscal Year Ending (PDF). Hino Motors (2016).
* ↑ 2015 Annual Report (PDF). PACCAR (2016).
* ↑ 2015 Annual Report (PDF). CNH (2016).

## Pennadoù kar

* sammorell
* karr pounner
# Karr-nezañ

Ur c'harr-nezañ, pe ur rod-nezañ, zo ur benveg da nezañ gloan dreist-holl, pe lin pe kanab, a veze implijet er gêr, en ti gwechall. Gant ar c'harr-nezañ eo bet kemeret lec'h ar gegel en ti, tra ma c'halled kas ar gegel e-maez an ti, da vaesa saout lakaomp.
Un nezerez eo ar vaouez a vez o nezañ.

## Istor

* Iañ kantved: karr-nezañ o vont en-dro gant an dorn e Sina;
* war-dro 1210 e Sina : kentañ skeudenn eus ur c'harr-nezañ.
* war-dro 1224 : kentañ karr-nezañ e Venezia hag en Gall
Gandhi hag e heulierien a rae an dilhad a zougent hag a roe ton d'an dud all d'ober kemend-all evit distabilaat an ekonomiezh saoz a zalc'he al labouradegoù-nezañ. Ar charkha, ar rod-nezañ indian a voe lakaet ouzh banniel Strollad ar C'hendalc'h.

## Skeudennoù

* Santez Elesbed Hungaria o nezañ evit ar beorien, gant Marianne Stokes .
* Gandhi o nezañ.
* Gandhi o nezañ, e 1929.
* Poltred Anna Codde, gant Maarten van Heemskerck, 1529.
* Minerva ouzh ar rod-nezañ, gant Diego Velázquez
# Karr-kamm Bras

Ar C'harr-kamm Bras a zo unan eus steredegoù an hantervoul norzh. Hec'h anv skiantel eo Ursa Major (an arzhez vras), berradur UMa. E gwirionez ez a ar C'harr-kamm Bras d'ober ul lodenn hepken eus ar steredeg, al lodenn heverkañ, ar skeudenn graet gant ar seizh steredenn heverkañ, hag anvioù poblek all a zo dezhi: "ar C'harr Bras", ar "C'harr Kamm", "Karr Arzhur", ar "C'hastell Karr-kamm", "ar C'hastell Karr Bras", al "Lost Arar", ar "Seizh Ejen Arat" pe "Seizh steredenn an Hanternoz".

## Ar stered heverkañ

Eus an hini skedusañ eus an hini wanañ :
* Dubhe / α UMa
* Merak / β UMa
* Phekda / γ UMa
* Megrez / δ UMa
* Alioth / ε UMa
* Mizar / ζ UMa (a-us dezhi emañ Alcor / 80 UMa, lesanvet "ar Charretour" e brezhoneg)
* Alkaid / η UMa

## Traoù oabl

* Nivlennad an Toud
* NGC 3031
* NGC 4102
* NGC 4605
* Galaksienn ar Vilinig
* Galaksienn ar Segalenn

## Ar C'harr-kamm er sevenadur

Ken brudet eo ar stumm-se treset en oabl-noz ma'z eo bet adkemeret da arouez. Evel da skouer gant ar vroadelourien iwerzhonat, dreist-holl reoù an tu kleiz, pa oa bet kemeret gant James Connolly evit bezañ war banniel an Irish Citizen Army. Kavet e vez ivez war banniel Alaska.
* ar Starry Plough — An Camchéachta — iwerzhonat
* Banniel Alaska
* Banniel anofisiel ar Gougleiz

## Gwelet ivez

a vo kavet e Wikimedia Commons.
* Korf-egor

## Notennoù ha daveoù

* ↑ "Karr-kamm-Arzhur, lost-arar, ar seiz ejen-arat, kastell-karr-bras, seiz steredenn an Hanternoz", Grand dictionnaire français-breton, p. 520b, F. Vallée, 1931
# Garreg Lwyd (Sir Gaerfyrddin)

Garreg Lwyd zo ur menez e Mynydd Du Sir Gaerfyrddin e Kembre, en hanternoz da Rhosaman.
# Garreg

Ur yezh kouchitek ar reter eus isskourr ar yezhoù somaliek eo ar garreg (garre pe af-garre) komzet gant ouzhpenn 50 000 den e su Somalia (1992).

## Gwelet ivez

* Yezhoù kouchitek
* Yezhoù afrez-aziatek
# Garralda

Garralda zo ur gumun e Nafarroa en Euskal Herria.
# Garona

Ar Garona (Garona en okitaneg, katalaneg ha spagnoleg, Garonne e galleg) zo ur stêr en Okitania. Eieniñ a ra er Pireneoù, e Plan de Beret, en ul lec'h anvet Uelh deth Garona, e Traoñienn Aran (al lodenn okitanek eus Kumuniezh Emren Katalonia) ; goude un 40 kilometr bennak ec'h antren e Republik Frañs, ha tremen a ra dre gêrioù Toloza, Agen ha Bourdel a-raok degouezhout gant an Dordogna ha stummañ neuze aber ar Gironde (Gironda en okitaneg) a-raok en em deurel er Meurvor Atlantel.

## Adstêrioù

Eus e eienenn d'ar mor e teu dezhañ ar stêrioù-mañ :
| ar Maudan ar Pica an Orsa ar Nesta ar Ger | an Noua ar Salat ar Volp an Arisa al Lojo | an Arièja ar Toish ar Maltemps an Aussonèla ar Sava | ar Gimona an Hers Mòrt ar Sera an Tarn an Arrats | ar Bargalona| an Auroa ar Seuna ar Gers ar Baïsa | an Òlt ar Tolzac an Avanca an Dròt ar Ciron | ar Ga Mòrt an Devesa ar Jala de Blancafòrt an Dordogna |

## Kreizennoù nukleel

Div greizenn nukleel zo war e lezioù, hini ar Blayais, e-kichen Blaye (33) ha hini Golfech, nepell diouzh Toloza (82).
# Garreg Lwyd

Garreg Lwyd zo anv meur a lec'h, pe menez, e Kembre, ha dreist-holl:
* Garreg Lwyd (Sir Gaerfyrddin), e Mynydd Du (Sir Gaerfyrddin)
* Garreg Lwyd (Elerydd), e-kichen Rhaeadr Gwy.
# Garoeg

Ur yezh sinek-tibetek eus is-skourr yezhoù garoek eo ar garoeg (garo pe mande) komzet gant tro-dro da 575.000 den en India (1997) hag gant 102.000 den e Bangladesh (1993).
Eizh rannyezh ez eus:
* Abengeg (a'beng): Bangladech nemetken
* Atchikeg (a'chik): Bangladech hag India
* Aweeg (a'we)
* Tchisakeg (chisak)
* Dakaeg (dacca)
* Gantchingeg (ganching)
* Kamroupeg (kamrup)
* Matchieg (matchi)

## Gwelet ivez

* Yezhoù sinek-tibetek
* Yezhoù konyakek-bodoek-garoek
# Garona-Uhel

Garona-Uhel :
| Anv okitanek | Nauta Garona |
| Anv gallek (ofisiel) | Haute-Garonne |
| Bro | Okitania |
| Melestradurezh ||
| Riez | Frañs |
| Rannvro | Okitania |
| Pennlec'h (prefeti) | Toloza |
| Isprefetioù | Sent Gaudenç Murèth |
| Prezidant ar c'huzul-departamant | Georges Méric |
| Prefed | Étienne Guyot |
| Kod EBSSA | 31 |
| Kod ISO 3166-2 | FR-31 |
| Kod Eurostat NUTS-3 | FR623 |
| Poblañsouriezh ||
| Poblañs | 1 415 757 ann. (2020) |
| Stankter | 224 ann./km² |
| Douaroniezh ||
| Kenurzhiennoù | 43° 25′ 59″ Norzh 1° 07′ 59″ Reter / 43.433, 1.133 |
| Gorread | 6 309 km² |
| Adrannoù ||
| Arondisamantoù | 3 |
| Pastelloù-bro | 10 |
| Kantonioù | 27 |
| Etrekumuniezhioù | 17 |
| Kumunioù | 587 |
| kemmañ |
Garona-Uhelañ (en okitaneg: Nauta Garona; galleg hag ent-ofisiel: Haute-Garonne) a zo un departamant, dezhañ an niverenn 31, er rannvro Okitania. Toloza eo ar pennlec'h anezhañ. Deuet eo e anv eus hini ar stêr Garona a dremen drezañ, hervez ar c'hiz c'hall diazezet e 1790. En Okitania emañ, savet diwar tammoù eus Gwaskogn er c'hornaoueg hag er su, hag eus Lengadok er biz, eus tu Toloza.

## Arondisamantoù ar Garona-Uhel

* Murèth
* Toloza
* Sent Gaudenç

## Liammoù diavaez

a vo kavet e Wikimedia Commons.

## Daveoù ha notennoù

* ↑ Roadennoù ofisiel e lec'hienn an EBSSA
# Garota de Ipanema

Garota de Ipanema ("Plac'h eus Ipanema") zo ur ganaouenn eus Brazil savet e 1962 gant Vinícius de Moraes hag Antônio Carlos Jobim. Unan eus brudetañ kanaouennoù ar Bossa Nova eo, savet d'ur plac'h eus Ipanema, karter un draezhenn vrudet e kêr Rio de Janeiro.

## Istor

Da gentañ e oa bet anvet Menina que passa, ha disheñvel e oa ar c'homzoù, savet gant Vinícius.
       Vinha cansado de tudo
       De tantos caminhos
       Tão sem poesia
       Tão sem passarinhos
       Com medo da vida
       Com medo de amar
       Quando na tarde vazia
       Tão linda no espaço
       Eu vi a menina
       Que vinha num passo
       Cheio de balanço
       Caminho do mar
Koulskoude, na Tom na Vinícius ne oant sot gant ar c'homzoù-se. Adsavet e voe goude gant Vinícius, awenet gant ar goantenn Helô Pinheiro, a dremene alies dirak ar Bar Veloso (advadezet Garota de Ipanema hiziv), hag a zo en Ipanema.
Tom ha Vinicius a deue alies d'an ostaleri, da azezañ ouzh an taolioù dirak an davarn. Ar Garota de Ipanema, ar plac'h Heloísa, a oa o chom nepell e straed Montenegro, niverenn 22. N'eo nemet daou vloaz hanter goude, ha hi ajolbet, e klevas e oa bet awenerez ar sonaozour. Pa zimezas Heloísa, e kouvias Tom Jobim hag e wreg Teresa da vezañ testoù.
# Garnizon Lannuon

Garnizon Lannuon a zo ur ganaouenn da zañsal. A-wechoù e vez klevet «Garnizon Laluron» evel gant ar C'hoarezed Goadeg.
* Sellet er Wikimammenn : Garnizon Lannuon.
# Gwarezva natur ar Jentilez

Gwarezva ar Jentilez :
| Enez Riouzig. ||
| Anv(ioù) all | Gwarezva natur broadel ar Jentilez |
| Anv gallek | Réserve naturelle nationale des Sept-Îles |
| Geografiezh ||
| Bro | Breizh |
| Bro hengounel | Bro-Dreger |
| Departamant | Aodoù-an-Arvor |
| Daveennoù lec'hiañ | 48° 53′ 12″ N, 3° 28′ 53″ K |
| Kêrioù pennañ | Perroz-Gireg |
| Gorread | 19 700 ha |
| Melestradurezh ||
| Seurt | Gwarezva natur broadel |
| Krouidigezh | 18 a viz Here 1976 |
| WDPA | 4052 |
| Melestradurezh | Kevre evit gwarez al laboused (KGL / LPO) |
| kemmañ |
Gwarezva natur broadel ar Jentilez zo ur gwarezva natur broadel en-dro d'ar Jentilez, e norzh Breizh, e Bro-Dreger hag en Aodoù-an-Arvor. Krouet eo bet an takad-gwarez 320 hektar anezhañ e 1976 ha brasaet eo bet da 19 700 hektar e 2023. Gwareziñ a ra trevadennoù bras laboused-mor evel ar morskoul boutin, ar poc'han boutin, an tort boutin hag ar godez beg plat.

## Geografiezh

En em astenn a ra ar gwarezva war enezeg ar Jentilez e-tal Perroz-Gireg e norzh Breizh. E 2023 eo bet lakaet Enez Taveeg hag an Treoger e-barzh ar mirva. 71 hektar a c'horread en deus e-keñver an douar ha 19 629 ha pa vez kontet an takad mor.
Setu listenn inizi ar gwarezva:
* Bonno
* Enez Plat
* Enez Jantilez
* Enez Melbann
* Riouzig
* Ar Serr
* Kostann
* Taveeg
* Treoger

## Daveoù ha notennoù

* ↑ "Sept-Îles" war Réserves naturelles de France
* ↑ "Inizi ha Gwarezva Natur ar Jentilez" hervez KerOfis (Ofis Publik ar Brezhoneg)
# Gwarellegezh

Gwarellegezh a zo ur anadenn studiet er fizik ha drezañ e weler dafaroù o tesach pe o tiboulzañ dafaroù all. Un nerzh desachañ pe un nerzh diboulzañ a zo un nerzh gwarellek (diwar gwarell, anv an dafaroù o deus ar barregezhioù-se). Komzet e vez eus an nerzh magnetek ivez. Bez' ez eus dafaroù anavezet evit fardañ gwarelloù mat pa ziskouezont aes-tre o barregezhioù gwarellek : an houarn, diroù'zo hag ur c'hailh anvet ar magnetid. Evit gwir an holl zafaroù a zo dindan levezon ur park gwarellek, met ret eo implij ardivinkoù arbennik evit e zedektiñ.
An nerzhioù gwarellek a zo nerzhioù diazez ar bed fizik hag eo dilec'hiañ ar c'harg tredanel a zo o abeg. Dre gevatalennoù Maxwell e vez deskrivet abegoù ha diorren ar parkoù m'eo renet an nerzhioù-se ganto. (Sell ivez ouz Lezenn Biot-Savart). En berr e teu ar gwarellegezh diwar fiñvadurioù ar rannigoù karget a dredan. P'en em laka an elektronoù da fiñval e korf un red tredan e teu anadenn an elektromagnetegezh : dont a ra eus fiñvadur orbital ha mekanikel-kwantikel an elektronoù en-dro da galonenn atomek, heñvel ouzh troial ar planedennoù en-dro d'an Heol.
# Gwaric'hioeg

Ur yezh outoek-aztekek eus isskourr ar yezhoù tarahoumarek eo ar gwaric'hioeg (guarijío) komzet e Mec'hiko.

## Gwelet ivez

* Yezhoù outoek-aztekek
* Yezhoù tarakahitek
# Gwasg Carreg Gwalch

Gwasg Carreg Gwalch zo un ti-embann kembraek krouet e 1980 e Llanrwst gant Myrddin ap Dafydd. Ur sekretouriezh zo ivez e Pwllheli.

## Liamm diavaez

* Gwefan Carreg Gwalch
# Gwareger

Ur gwareger zo un den hag a denn saezhoù, pe biroù, gant ur wareg. Implijet eo bet ar waregerien en armeoù, war-droad kenkoulz ha war varc'h, abaoe amzerioù pellañ an Henamzer, roud a gement-se a weler war monumantoù an Asirianed evel war re Henegiptiz, ha betek dibenn ar Grennamzer. Robin Hood ha Wilhelm Tell a oa, hervez ar mojennoù, brudet da vezañ gwaregerien eus ar re wellañ.

## Istor

* En emgann Azincourt en 1415, edo ar waregerien saoz o tennañ saezhoù war ar varc'hegeion c'hall, hag ar re-se a voe trec'het .
* Er brezelioù a-enep an Europeaned n'o devoa an Amerindianed nemet gwaregoù da dennañ da gentañ.

## Mojennoù

* Kupidon zo un doue roman gant ur wareg da dennañ war ar c'halonoù
* Diana, doueez ar chase, a vez gwelet alies gant he gwareg
# Gwarizi

Ar warizi eo an aon da goll un dra bennak hag a yafe gant unan all (alies an den a garer). Ar wallc'hoantegezh eo ar boan gouzañvet gant an hini n'en deus ket un dra hag a wel gant ar re all.
# Gwaregata

Ar gwaregata zo ur sport kozh, deuet diwar implij ar wareg, ur benveg a dalveze da chaseal ha d'ober brezel, adalek ar ragistor betek ar Grennamzer en Europa.
Ar gwaregata zo ur sport kozh, anavezet evit bezañ resis. Ar menoz zo da blasiñ e kreiz ar sibl ur bir, get ur wareg. Ur sport Olimpek eo abaoe 1972, met ar sport-mañ a zo bet gwelet ouzhpenn ur wech en amzer dremenet (1900, 1904, 1908, 1920). E-pad hemañ, merc'hed ha paotred zo dispartiet. Met tennoù mesket a zo er-maez. Disheñvel eo tennañ er-maez, e-skoaz e-barzh ur sal. E-barzh ur sal, ar sibl zo e 18m, den-mañ-den a beb eil ur wech an amzer ha 3 bir hepken zo da dennañ. Er-maez, ar gehent a cheñch e-keñver ar waregerien (40m, 60m, 70m...) ha 6 bir zo sachet.
Anat, reoliadurioù a zo da heuliañ evit chom hep gloazañ un den. N'eus ket droed da vont da glask biroù a-raok ar galv. Difennet a-grenn mont d'al lec'h ma tremen ar biroù. A-raok ur genstrivadeg a grog, an tredeog a wiri dafar ar waregerien: biroù, bizer, gwarezadur evit ar biz... evit mirout an truch. E-pad hemañ, arabat eo touchal biroù a-raok ma vefe ar poentoù merket. Gwaregerien a c'hell tennañ war sibloù disheñvel. Sibloù "trispots" (3 sibl a-blom) e-pad ur genstrivadeg e-barzh ha sibl klasel er-maez. Ar ment a cheñch ivez. Er-maez, se zo ardamezioù 80, hag en diabarzh se zo 60 pe 40.
Ur bern eus gwaregata deveret zo (ski-arc, run archery...), ha se zo ur sport a emdro e-pad bloazioù. An tenn 3D zo ar stumm deveret yaouankañ, ar pal zo da dennañ war sibloù e 3D.

## Istor

An doueez Artemis, Diana ar Romaned, a oa brudet evel chaseourez ha gwaregerez. Ne zisplije ket d'an doueed tennañ war an dud: gant Artemis hag Apollon e voe lazhet bugale Niobe. Ar Barted a oa gwaregerien ampart en Henamzer.
Brudet eo gwaregerien Kembre en emgann Crécy.

## Arz

* Gwaregerien o verzheriañ Sant Sebastian. Livadur alaman eus war-dro 1493
* Lucas Cranach kozh, Diana o tiskuizhañ, Besançon, Mirdi an Arzoù-Kaer.
* Marv bugale Niobe, gant Pierre-Charles Jombert
# Gwasg Dinefwr

Gwasg Dinefwr zo un ti-embann ha ti-moullañ e Kembre, e Llandybïe e-kichen Rhydaman. Kent bout prenet gant darn eus al labourerien e oa ti-moullañ Llyfrau'r Dryw ha Gwasg Christopher Davies.
# Gwarthaf

Gwarthaf a oa unan eus seizh kantrev Rouantelezh Dyfed, ha goude eus Deheubarth, e Kembre, er Grennamzer. Klotañ a ra gant un darn eus gevred Sir Benfro ha kornôg Sir Gaerfyrddin hiriv.

## Kantrevoù amezek

* Kantrevoù Penfro ha Daugleddau er c'hornôg.
* Uwch Nyfer e kantrev Cemais ha kantrev Emlyn en hanternoz.
* Kombod Gwidigada e Cantref Mawr ha kombod Cydweli e kantrev Eginog er reter.

## Kombodoù

Eizh kombod a oa e kantrev Gwarthaf.
* Efelffre
* Peuliniog
* Talacharn
* Amgoed (Henllan Amgoed)
* Ystlwyf
* Penrhyn
* Derllys
* Elfed
E Gwarthaf edo Arberth, unan eus lezioù pouezusañ Dyfed, meneget e Pedair Cainc y Mabinogi, ha Caerfyrddin, krouet gant ar Romaned. Ennañ ivez edo lez ar roue e Hendy-gwyn ar Daf, ma voe manati gant Sistersianed Kembre.
# Hulst (Zeeland)

Hulst (distagañ : ) a zo ur gumun hag ur gêr e proviñs Zeeland en Izelvroioù. 251,09 km² eo gorread Hulst (douar : 201,48 km², dour : 49,61 km²). D'an 31 a viz Mae 2009 e oa 27 907 annezad enni.

## Dasparzh an annezidi e kumun Hulst

(Niveroù miz Genver 2007)

## Istor

Roet e voe gwirioù-kêr da Hulst en XII$^{vet}$ kantved.
E 1645 e voe sezizet Hulst : bezañ mestr war ribl kleiz ar stêr Schelde a oa kaoz d'ar seziz-se. Kaset e voe gant Frederik Hendrik, e-pad Brezel ar Pevar-Ugent Vloaz (1568–1648) a-enep Spagn.
Ur c'hreñvlec'h dezhañ stumm ur steredenn a voe savet er XVII$^{vet}$ kantved. Ur skouer eus arktitektouriezh ar c'hreñvelc'hioù eun Izelvroioù eo.

## Kuzul-kêr

E kuzul-kêr Hulst ez eus 21 dileuriad :
* PvdA : 5 dileuriad
* CDA : 4 dileuriad
* Groot Hontenisse : 3 dileuriad
* Progressief Hulst : 3 dileuriad
* Algemeen Belang : 2 zileuriad
* Gemeenschappelijk Belang : 2 zileuriad
* SP : 1 dileuriad
* VVD : 1 dileuriad

## Notenn

* ↑ Geschiedenis van Hulst. Hulst Vestingstad.

## Liamm diavaez

a vo kavet e Wikimedia Commons.
* Lec'hienn ofisiel Hulst
# Human (albom)

Human zo un albom gant ar c'haner breizhveurat Rag'n'Bone Man er bloavezh 2017.

## Kanaouennoù

* Human
* Innocent Man
* Skin
* Bitter End
* Be The Man
* Love You Any less
* Odetta
* Grace
* Ego
* Arrow
* As You Are
* Die Easy

## Renkadurioù

| Bro | Plas |
| Bro-C'hall | 1 |

## Testeniekadurioù

| Bro | Pladenn | Gwerzhioù |
| Bro-C'hall | 2xplatin | 200 000 |

## Notennoù

* ↑ (es) Coveralia
* ↑ (fr) top album de la semaine, e lec'hienn snep
* ↑ (fr) les certifications de Rag'n'Bone Man, e lec'hienn snep
# Human (single)

Human zo ur single gant ar c'haner breizhveurat Rag'n'Bone Man.
# Humayun

Nasir ud-din Muhammad Humayun (نصيرالدين همايون e perseg) anavezet ivez evel Humayun (ganet e Kaboul d’ar 6 a viz Meurzh 1508 – marvet e Delhi d’an 20 a viz Genver 1556) a voe e penn an Impalaeriezh Voghol en Indez er XVI$^{vet}$ kantved.
Mab e oa d’an impalaer Babur ha d’e drede gwreg Mahum Begum. An eil impalaer moghol e voe etre 1530 ha 1540 hag adarre etre 1555 ha 1556.
Dont a reas da vezañ impalaer, war-lerc’h e dad, d’an 30 a viz Kerzu 1530, d’an oad a 22 vloaz, daoust da enebiezh lod eus an uhelidi. E advreur Kamran Mirza a voe fiziet ennañ ar broioù en-dro da Lahore ha Kaboul, pelloc’h en hanternoz. Diwezhatoc’h e kollas e zouaroù aloubet gant Sher Shah Suri, met o adtapout a reas pemzek vloaz diwezhatoc’h gant harp roue Persia en doa roet bod dezhañ. Dont a reas Humayun en-dro da India gant e-leizh a uhelidi eus Persia ha ganto e voe degaset kalz a gemmoù da lez an impalaer e-lec’h ar boazioù deuet eus Kreiz Azia gant hendadoù Humayun. Levezon ar sevenadur pers a voe santet war ar savouriezh, al livouriezh, al lennegezh.
Bloaz goude bezañ adtapet e dron impalaer, gant skoazell ar Bersed, e varvas en ur gouezhañ en diri, e 1556. Gant e wreg, Hamida Banu Begum, e voe lakaet sevel ur monumant en e enor, ur mozoleon e-kichen Delhi.
E vab Akbar, na oa nemet 13 vloaz, a yeas da impalaer war e lerc’h.
| En e raok : Babur | Impalaer Moghol Humayun 1530 - 1556 | War e lerc'h : Akbar |
# Humbercamps

Kumunioù Frañs :
| Anv | Humbercamps |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes des Deux Sources |
| Kanton | Pas-en-Artois |
| Kod INSEE | 62465 |
| Kod post | 62158 |
| Maer | Dominique Verdel |
| Amzer-gefridi | 2008-2014 |
| Gorread | 3,58 km² |
| Led | 50° ..' .." Norzh |
| Hed | 02° ..' .." Reter |
| Uhelder kreiz | 168 m |
| Uhelder bihanañ | 148 m |
| Uhelder brasañ | 172 m |
| Poblañs hep kontoù doubl | 230 (2007) |
| Stankter | 64 a./km² |
| Lec'hienn ar gumun | |
Hénu a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Humada

Humada zo ur gumun eus Spagn, e proviñs Burgos, e rannvro emren Kastilha ha León. An niver annezidi zo 115 (2023).
# Humanouriezh

An humanouriezh, pe denelouriezh, a zo ur savboent sevenadurel ha prederouriezhel europat, ganet en Italia, e Toskana peurgetket, da vare an Azginivelezh italian, hag a laka Mab-Den a-us d'an talvoudoù all.

## Gwrizioù an humanouriezh

Darn eus an humanourien a vremañ a wel an humanouriezh evel ul lusk deraouet en Henamzer, koulz en Azia evel en Europa. Konfusius a vefe unan eus ar brederourien gentañ en dije klasket lakaat an den e-kreiz e brederouriezh, hep ober anv eus doueoniezh. Heñvel dra a c'haller lavarout diwar-benn boudaegezh Azia.

## Notennoù ha daveennoù

* ↑ Roparz Hemon, Ronan Huon, Dictionnaire breton-français, français-breton, 1997, p.1119.
* ↑ ibid.
* Porched Prederouriezh
# Humber

Humber zo un anv saoznek divoutin hag a gaver er stêranvadurezh hag e meur a dra all.

## Stêrioù

* Humber (Bro-Saoz), un aber bras e hanternoz Bro-Saoz,
* Humber River (Douar-Nevez), en Douar-Nevez, Kanada
* Humber River (Toronto), en Ontario, Kanada

## Tud

* Humber the Hun, ur roue hun mojennel, hervez Jafrez Menoe
* Thomas Humber, ur Saoz haga savas an Humber bicycle company

## Skolioù

* Humber College, skol-veur e Toronto, Ontario, Kanada

## Karbedoù

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Humber (Bro-Saoz)

a vo kavet e Wikimedia Commons.
An Humber (distaget /ˈhʌmbər/) a zo un aber e biz Bro-Saoz. C'hoarvezout a ra e Trent Falls, Faxfleet, eus kember ar stêrioù Ouse ha Trent. Merkout a ra an harz etre East Riding of Yorkshire ha North Lincolnshire ha North East Lincolnshire.
E-pad ar marevezh angl-ha-saoz e oa an Humber a rae an harz etre Northumbria ha rouantelezhioù ar su.
# Humbert

Kumunioù Frañs :
| Anv | Humbert |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Montreuil-sur-Mer |
| Etrekumuniezh | Communauté de communes du Canton d'Hucqueliers et environs |
| Kanton | Hucqueliers |
| Kod INSEE | 62466 |
| Kod post | 62650 |
| Maer | Jean-Claude Avisse |
| Amzer-gefridi | 2008-2014 |
| Gorread | 7,85 km² |
| Led | 50° 30' 19" Norzh |
| Hed | 01° 54' 28" Reter |
| Uhelder kreiz | 57 m |
| Uhelder bihanañ | 47 m |
| Uhelder brasañ | 147 m |
| Poblañs hep kontoù doubl | 251 (2007) |
| Stankter | 31 a./km² |
| Lec'hienn ar gumun | |
Humbert a zo ur gumun eus departamant gall Pas-de-Calais (Bro-C'hall).

## Monumantoù ha traoù heverk

* Iliz katolik Saint Pierre, XVI$^{vet}$ kantved.